Աուգուստ Սանգ

**Աուգուստ Սանգ** (, ), էստոնացի բանաստեղծ, թարգմանիչ, Խորհրդային Էստոնիայի վաստակավոր գրող (1969), Էստոնական ԽՍՀ Յուհան Սմուուլի անվան գրական մրցանակի դափնեկիր (1970, հետմահու)։

## Կենսագրություն
Աուգուստ Սանգը ծնվել է Պյառնուում, փոստի աշխատողի ընտանիքում։ 1932 թվականին ավարտել է հայրենի քաղաքի տղամարդկանց գիմնազիան։ Զինվորական ծառայությունից հետո մեկուկես տարի աշխատել է որպես հեռախոսավար։ 1934-1942 թվականներին սովորել է Տարտուի համալսարանի փիլիսոփայության ֆակուլտետում։ Ֆինանսական դժվարությունների պատճառով մի քանի անգամ ընդհատել է ուսումը։

Բանաստեղծություններ գրել է ութ տարեկանից։ «Ինյո» կեղծանվամբ նա 1933 թվականին հաղթել է «Kevadik» երիտասարդական ամսագրի գրական մրցույթում՝  «Իմպրովիզացիա» պոեմով։ 1934 թվականին նա առաջին անգամ տպագրվել է «Looming» գրական ամսագրում։ 1936 թվականին լույս է տեսել նրա «Երջանկություն փնտրող երիտասարդը» () բանաստեղծությունների ժողովածուն, որի շնորհիվ նա դարձել է հայտնի։ Դրանից հետո նա գրել է բազմաթիվ գրախոսություններ և հոդվածներ գրականության մասին։ 1930-ականների վերջերին միացել է «Արբույադ» գրական խմբակին։ 1939 թվականին Սանգը հրատարակել է իր երկրորդ ժողովածուն՝ «Պատեր» ()։

Էստոնիայի խորհրդայնացումից հետո Սանգը 1945 թվականին դարձել է Խորհրդային գրողների միության անդամ, բայց հետագայում հեռացվել է այդ միությունից։ 1955 թվականին իշխանությունները նրան կրկին թույլ են տվել աշխատել որպես գրող։ Մեկ տարի անց Սանգը կրկին անդամագրվել է Գրողների միությանը։

Գրական գործունեության հետ Ավգուստ Սանգը ռուսերեն, գերմաներեն, ֆրանսերեն և չեխերեն թարգմանել է Յոհան Վոլֆգանգ ֆոն Գյոթեի, Պիտեր Վայսի, Էռնստ Հոֆմանի, Մաքսիմ Գորկու, Վլադիմիր Մայակովսկու, Ֆրանց Կաֆկայի, Գոտֆրիդ Կելլերի, Մոլիերի, Էգոն Էրվին Քիշի և Լիոն Ֆոյխտվանգերի ստեղծագործությունները։

Մահացել է 1969 թվականի հոկտեմբերի 14-ին Տալլինում։ Թաղվել է Վանա-Պյառնու գերեզմանատանը։

## Անձնական կյանք
Աուգուստ Սանգն ամուսնացած է եղել էստոնացի գրող Քերստի Մերիլաասի (1913-1986) հետ։ Նրանց որդին բանաստեղծ Ջոել Սանգն է (1950), աղջիկները՝ նկարիչ Լինա Փիհլակը (1937-2019) և բժիշկ Մարյա Պանովը (1939-2007)։

## Աշխատություններ
*Հայնրիխ Հայնե
* *Üks noormees otsib õnne* (1936)
* *Arbujad: valimik uusimat eesti lüürikat* (ժողովածու 1938)
* **Հայնրիխ Հայնե* (կենսագրական, 1938)
* *Müürid* (1939)
* *Võileib suudlusega* (1963)
* *Sada laulu* (ընտրանի 1965)
* *Luuletused* (ընտրանի, 1970)
* *Väike luuleraamat* (ընտրանի, 1971)
* *Laenatud laulud* (թարգմանությունների անթոլոգիա երկու հատորով 1973/74)
* *Laulud* (ընտրանի, 1977)
* *Emajõe unisel veerel* (ընտրանի, 2003)

## Գրականություն
* Реммельгас Л. Писатели советской Эстонии : Краткий биографический справочник. — Таллин: Эстон. гос. изд-во, 1956. — 269 с.
* Cornelius Hasselblatt: *Geschichte der estnischen Literatur.* Berlin, New York 2006 (ISBN 3-11-018025-1), S. 513f.

## Ծանոթագրություններ

## Արտաքին հղումներ
*Աուգուստ Սանգ
* Märt Väljataga. ''August Sang, lihtsuse luulendaja'', Eesti Päevaleht / Arkaadia, 4. juuni 2004
* Luulet õhtutunniks. August Sanga luulet. Loeb Tõnu Aav. Eesti Raadio saade, esmaeeter: 12. mai 1969
* Kristina Pai. Aukudega sokkidest kuldsete lokkideni. Kersti Merilaas ja August Sang 100. Sirp, 16. jaanuar 2014
*АУГУСТ САНГ С САМОГО НАЧАЛА

 
Կատեգորիա:20-րդ դարի բանաստեղծներ
Կատեգորիա:20-րդ դարի գրականություն
Կատեգորիա:20-րդ դարի տղամարդ գրողներ
Կատեգորիա:Էստոնացի բանաստեղծներ
Կատեգորիա:Էստոնացի գրողներ
Կատեգորիա:Էստոնացի թարգմանիչներ
Կատեգորիա:Խորհրդային բանաստեղծներ
Կատեգորիա:Խորհրդային թարգմանիչներ